Studente kan ook gebuik maak van ŉ NSFAS (National Student Financial Aid Scheme of South Africa) beurs, sê mnr. Danie Hefer, hoof van finansiële steundienste. Die ouers van die student wat aansoek vir die beurs doen moet egter 'n minimum jaarlikse inkomste verdien wat deur NSFAS gestel word. Studente kan ook 'n toelaag vir etes kry wat behels dat daar R500 'n maand op die betrokke student se studentekaart gelaai word. Die HK-lede van die Noordwes universiteit se koshuise ontvang ook ŉ lys met name van al die studente in die betrokke koshuis wat afhanklik van 'n NSFAS beurs is.
Daar is ŉ R10 000 koopbewys vir Checker aan haar gegee, en Stidworthy sê dat hoewel sy die groot bedrag geld ontvang het, het sy baie spaarsamig met haar geld gewerk.
Volgens Stidworthy kan dit soms vir ŉ behoeftige student wat in 'n koshuis bly moeilker wees om vir hulp te vra. Daar ontstaan altyd die moontlikheid dat een van die medekoshuislede uitvind van die student se finasiële stand. "Dit is ook jou vriende, en wil jy nie deur jou vriende gesien word as die arm outjie nie, want baie ouens is bang vir dáardie plakker."
Daarteenoor is daar ook studente wat 'n oneindige geldvloei genereer. Dit is ŉ vreemde gedagte om te dink jy stap gelyktydig verby 'n ry luuksie motors, en ŉ student wat in ŉ asblik moet krap vir kos. Weereens word dit teruggetrek na die oorvloed van persepsies wat deur studente opgestel word: daar is sekere standaarde en dit moet ten alle koste behou word.
Stidworthy sê armoede 'n relatiewe begrip is. "Daar is studente wat nie kan eet nie, en dan is daar ander studente wat nie sy ete in die Draak kan eet nie.
Mia Malherbe, ŉ student van die Noordwes universiteit se Potchefstroomkampus studeer op 'n NSFAS beurs. "Om 'n NSFAS beurs te hê moet jou ouers minder as R160 000 'n jaar verdien." Dit is juis hieroor dat Malherbe voel jy nie iemand kan klasifiseer as ryk as hulle studeer nie. "`Dit is wat jy dit vir jouself maak."